**Merila za ocenjevanje pisnega besedila 5. razred** OŠ Frana Roša, aktiv 4. in 5. razreda

|  |  |  |  |  |  |
| --- | --- | --- | --- | --- | --- |
|  | **odlično** | **prav dobro** | **dobro** | **zadostno** | **nezadostno** |
| **V**  **S**  **E**  **B**  **I**  **N**  **A** | Vsebina v celoti ustreza naslovu, naslov je ustrezno in domiselno izbran. Upošteva značilnosti  predpisane besedilne vrste (osebni doživljaj, preteklik). Učenec pri obravnavi upošteva vrstni red dogodkov in pristopa z več različnih gledišč, z argumenti in zaključki.  Besedilo je koherentno – njegova zgradba je povezana. | Vsebina v celoti ustreza naslovu, naslov je ustrezno izbran.  Značilnosti besedilne vrste so v celoti upoštevane.Izražanje je nazorno, prepričljivo s sistematičnim in logičnim zaporedjem.  Besedilo je koherentno, zgradba je povezana. | Vsebina ustreza naslovu, naslov je ustrezno izbran. Značilnosti besedilne vrste so v celoti ali delno upoštevane. Lahko se pojavlja neustrezno zaporedje dogodkov  ali neustrezen glagolski čas. Besedilo ni v celoti povezano in se na določenih mestih pretrga. Pojavlja se naštevanje dogodkov. | Vsebina se v posameznih delih oddalji od naslova. Navaja nebistvene podatke.Značilnosti besedilne vrste so upoštevane le delno. V  besedilu zaporedje dogodkov ni povsem urejeno, učenec ne upošteva glagolskega časa. Misli so nepovezane, dogodke le našteva in ponavlja že povedano. | Vsebina ne ustreza naslovu (ali komajda ustreza). Izražanje zaide od teme opisovanja. Besedilo obravnava naslovno temo zelo enostavno in površno. Pogosto navaja veliko nebistvenih podatkov. Od predpisane besedilne vrste je upoštevana le osnovna značilnost. Dogodke našteva in ponavlja misli in besede. Izražanje je nepovezano brez smiselnega logičnega zaporedja. |
| **S**  **L**  **O**  **G**  **I**  **N**  **JEZIK** | Besedišče je bogato, vsebuje tudi izvirne besedne zveze. Učenec obvlada tudi zahtevnejša skladenjska in besedilotvorna pravila. Pravopisnih napak ni.  Izražanje je prepričljivo, tekoče, jasno, logično in jedrnato, brez ponavljanj. Prikaže postopnost dogajanja. Besede po potrebi pravilno deli.Piše čitljivo brez popravkov. | Besedišče je bogato, skladnja povedi je enostavnejša. Besedilo vsebuje le nekaj manjših pravopisnih napak.  Izražanje je tekoče, jasno in logično. Občasno se pojavlja ponavljanje misli in besed.  Besede po potrebi pravilno deli.  Piše čitljivo brez večjih popravkov. | Besedišče je skromnejše s ponavljanji besed in misli. Besedilo vsebuje slovnične in pravopisne napake, ki pa se ne ponavljajo.  Izražanje v celoti je logično. Povedi so kratke in enostavne, ali predolge in nejasne. Besede in misli se ponavljajo. Pri deljenju besed se pojavljajo napake ali besed sploh ne deli.  Piše čitljivo, večkrat se zmoti in v besedilu popravlja. | Besedišče je revno in stereotipno ter vsakdanje. Izražanje nerodno, povedi in stavki so preprosti in kratki ali predolgi, neustrezno tvorjeni. Povedi, oz. deli besedila so manj smiselni, nelogični in nerazumljivi. Besedilo vsebuje jezikovne in pravopisne napake, ki se tudi ponavljajo.  Pogoste so nepotrebne ponovitve že povedanega.  Besed ne deli ali jih deli napačno. | Besedišče je revno, povedi so preproste, pogosto nejasne ali nesmiselne, prav tako deli besedila. Povedi so lahko predolge in neustrezno tvorjene, ali prekratke.  Besedilo vsebuje pravopisne in slovnične napake, ki se ponavljajo skozi večino besedila. Besed ne deli ali jih deli napačno. |
| **ZGRADBA** | Besedilo smiselno členi in oblikuje odstavke. Uvodni in zaključni del se ujemata z vsebino, sta domiselna  in učinkovita, tudi izvirna. | Besedilo ustrezno členi na uvod, jedro in zaključek ter pravilno oblikuje odstavke. Pri tem upošteva značilnosti uvoda, jedra in zaključka. | Besedilo členi na uvod, jedro in zaključek ter oblikuje odstavke. Pri členjenju ne upošteva vedno vsebinskih značilnosti uvoda, jedra in zaključka. Zaključek je pogosto stereotipen in nedomiseln. | V besedilu oblikuje odstavke, vendar členitev na uvod, jedro iz zaključek smiselno ni ustrezna.  Nekatere besede so nečitljive, besedilo je manj estetsko. | Besedilo ni ustrezno členjeno na uvod, jedro in zaključek, tudi odstavkov ne zna ustrezno oblikovati.  Besedilo ni napisano v celoti ali ga sploh ne napiše, oziroma ga ne odda.  Nekatere povedi so nečitljive, besedilo je manj estetsko. |